google/wiki40b huggingface dataset:
CSS

Ang Cascading Style Sheets (CSS), literal na "Lumalagaslas na mga Pilas ng Estilo") ay isang wika ng pilas ng estilong ginagamit upang ilarawan ang semantikong presentasyon (ang anyo at pagpopormat) ng isang dokumentong nakasulat sa isang wikang markado. Ang pinaka pangkaraniwang aplikasyon ay estiluhin ang mga pahina ng web na nakasulat sa HTML at XHTML, ngunit ang wika ay maaari ring gamitin sa anumang uri ng dokumentong XML, kasama ang Payak na Lumang XML, SVG (Masusukat na Grapikong Bektor) at XUL.
Pangunahing dinisenyo ang CSS upang maisagawa ang paghihiwalay ng nilalaman ng dokumento (na nakasulat sa HTML o kahalintulad na wikang markado) mula sa presentasyon ng dokumento, kasama ang mga elementong katulad ng pagkakalatag ng pahina (page layout), mga kulay, at mga tipo ng titik (font).  Ang paghihiwalay na ito ay makapagpapainam ng aksesibilidad o pagkanapupuntahan ng nilalaman, makapagbibigay ng higit pang pleksibilidad at kontrol sa pagtutukoy (espesipikasyon) ng mga karakteristiko o katangian ng presentasyon, makapagsasagawa ng maramihang mga pahina na makikibakas sa pagpopormat (pagbabalangkas), at makapagbabawas ng kasalimuotan o kompleksidad at pag-uulit o repetisyon sa nilalamang pangkayarian o pang-istruktura (katulad ng pagpapahintulot para sa disenyo ng web na walang talahanayan).  Nakapagpapahintulot din ang CSS sa mismong pahinang markadong iyon na maiprisinta sa iba't ibang mga estilo para sa iba't ibang metodo ng paghahayag o pagrerender, katulad ng mga aparatong nasa iskrin (on-screen), nakalimbag, sa pamamagitan ng tinig (kapag binabasa at sinasambit ng isang pantingin-tingin o browser na nakabatay sa pananalita o pambasa ng iskrin at mga aparatong taktilo o nahihipo na nakabatay sa Braille.  Habang ang may-akda ng isang dokumento ay tipikal na ikinakawing ang dokumentong iyon sa isang pilas ng estilo ng CSS, maaaring gamitin ng mga mababasa ang isang naiibang pilas ng estilo, marahil isang nasa kanilang pansariling kompyuter, upang mapangibabawan ang isang tinukoy ng isang awtor.
Tinutukoy ng CSS ang isang iskemang kailangang unahin upang mapag-alaman kung anong mga patakaran ng estilo ang gagamitin kapag mahigit sa isang patakaran ang tumutugma laban sa isang partikular na elemento.  Sa ganitong tinatawag na cascade (kaskada) o paglagaslagas, kinakalkula ang mga priyoridad o mga timbang at itinatakda sa mga patakaran, upang matatantiya o mahuhulaan ang mga resulta.
Ang mga espesipikasyon ng CSS ay pinananatili ng World Wide Web Consortium (W3C). Ang tipo ng midya ng Internet (MIME type) text/css ay nakarehistro para magamit na kasama ang CSS sa pamamagitan ng RFC 2318 (Marso 1998).
Qa (Siriliko)

Ang titik qa (Ԛ ԛ; pahilis: Ԛ ԛ) ay isang titik sa alpabetong Siriliko. Ito ay kapareho ng titik Qq.
Ito ay nakakarepresenta sa tunog na /q/.
Muixeranga

Ang Muixeranga ay ang pangalan ng isang koleksiyon ng sinaunang street dances at human castles, nagmula sa Pamayanang Valenciano, at pinanatili sa bayan ng Algemesi (Ribera Alta).
Roel Cortez

Si Roel Cortez (ipinanganak bilang Roel Corpuz, Hulyo 30, 1967 - Abril 1, 2015) ay isang dating Pilipinong mang-aawit at manunulat na sumikat noong dekada 1980. Pinasikat niya ang mga kantang "Napakasakit Kuya Eddie", "Dalagang Probinsyana", "Pinay sa Japan", "Bakit Ako'y Sinaktan" at iba pa.
Pinasikat niya rin ang mga kantang "Baleleng" (bersyong Tagalog), "Iniibig Kita" at "Sa Mata Makikita". Noong 1992, naglabas ang Universal Records ng kanyang mga awitin kasali ang edisyong pang-videoke at naging album na tinipon na pinamagtang The Best of Roel Cortez.

Kamatayan

Pumanaw si Roel Cortez noong Abril 01, 2015 ganap ng 9:30 ng gabi dahil sa kanser sa malaking bituka.
Estasyong daangbakal ng Camp One

Kasaysayan

Ang estasyong Camp One ay binuksan noong Marso 23, 1908.
Ang Baguio Express ang unang serbisyo sa Linyang Pahilaga na nakarating sa Camp One na nagsubok makarating sa  Baguio.
Ang Camp One ay itinuturing na pinakamalapit na estasyon sa Baguio.
Sa halip na ang linya ay makarating sa Baguio, ito ay ginamit sa sasakyan ng  Benguet Auto Line, ay sinumulan upang mag proceed ang mga pasahero papuntang Baguio.
Ang mga serbisyo ay tumigil matapos ang riles sa tabi ng Ilog Bued ay na washed out.
Anna Bond

Plot

Si Bond Ravi (Puneeth Rajkumar) ay isang matalinong lalaki, na may lakas-loob na tumulong kasama ng iba. Siya ay isang kampeon sa karate na nagtatrabaho sa  medical camp ng Singapore. Siya ay nausap kay Meera (Priyamani) at siya ay nagmamahalan kasama ang kanyang charm. Isang araw, si Meera ay bumisita sa parehong village habang si Bond Ravi ay nabuhay sa paggawa ng documentary film. Siya ay nanatili sa kanyang kaibigan si  Divya (Nidhi Subbaiah).
Ang pagmamahal kay Meera ay lumaki kay Ravi. Habang si Meera ay lumabas ng village, siya ay nagutos nito na gumawa ng mas malaki sa kanyang buhay, kasama si Chapathi Babu (Rangayana Raghu), lumabas sa kanyang village. Sa daan na nakausap ng isang militar, si Chandrakanth (Avinash), na siya ang nagmamali ng kanyang indentitya ni Bond Ravi sa gubat.

Development

Ang Anna Bond  ay ang pangalawang palabas ni Puneeth Rajkumar kasama si Duniya Soori pagkatapos ng matagumpay na pelikula ng 2010 ang Jackie. Ito ay nilabas noong Oktubre 7, 2011, ang araw pagkatapos ng paglabas sa pelikula ng Paramathma, at nilabas noong sumunod ng 3 araw.
Sandara's Romance

Ang Sandara's Romance ay isang palabas sa telebisyon sa Pilipinas ng ABS-CBN.
Unibersidad ng Pasipiko

Ang Unibersidad ng Pasipiko (Ingles: University of the Pacific, Pacific o UOP ) ay isang pribadong unibersidad na mayroong tatlong kampus na matatagpuan sa Sacramento, San Francisco, at Stockton, California, Estados Unidos. Ito ang pinakamatandang unibersidad sa California, ang unang independiyente at koedukasyonal na kampus pang-edukasyon sa estado ng California, at pareho ang kauna-unahang konserbatoryo ng musika at paaralang medikal sa West Coast ng Estados Unidos. 
Itinatag ito noong Hulyo 10, 1851, sa Santa Clara, California, sa ilalim ng pangalang California Wesleyan College . Ang paaralan ay inilipat sa San Jose noong 1871 at pagkatapos ay sa Stockton noong 1923. Bukod sa kolehiyo ng liberal na sining at paaralang gradwado, ang Unibersidad ng Pasipiko ay may mga paaralan ng negosyo, pagdedentista, edukasyon, inhenyeriya, araling internasyonal, batas, musika, at mga agham sa parmasya at kalusugan.
Dohyo Girl!

Ang Dohyo Girl! ay isang palabas sa telebisyon sa bansang Hapon.
Melecio Yap Jr.

Si Melecio Yap Jr. ay isang politiko sa Pilipinas.
Pinakamakapangyarihang bansa

Ang pinakamakapangyarihang bansa (Ingles: superpower) ay isang bansa na kabilang sa isa sa mga pinaka makapangyarihang bansa sa mundo. Mas makapangyarihan ito kaysa sa bansang nangunguna sa kapangyarihan. Ang pinakamakapangyarihang bansa o napakamakapangyarihang bansa ay isang bansa na nakakaimpluwensiya sa iba pang mga bansa.
Sa mga taon na sumunod sa Ikalawang Digmaang Pandaigdig, nabuo ang Mga Bansang Nagkakaisa. Ang limang mga bansang lumaong nagkaroon ng mga bombang nukleyar - iyong mga maaaring makapagsimula ng digmaang nukleyar - ay nabigyan ng pamalagian o permanenteng mga upuan o puwesto sa Konseho ng Seguridad ng Mga Nagkakaisang Bansa. Nangangahulugan itong sila lamang ang mananatili sa Konseho ng Seguridad magpasawalang hanggan. Nabigyan din sila ng patas na kapangyarihan mag-veto o tumanggi sa mga pagpapasya sa loob ng Konseho ng Seguridad. Kabilang sa mga bansang ito ang Estados Unidos, Nagkakaisang Kaharian, Tsina, Pransiya, at ang Unyong Sobyet. Pagkaraang mahati ang Unyong Sobyet sa maraming mga bansang mas maliliit noong 1991, ang Rusya ang nakakuha ng karamihan sa mga sandatang nukleyar ng dating Unyong Sobyet, pati na ang pamalagian upuan ng Unyong Sobyet sa Konseho ng Seguridad. Ang ibang mga bansa ay mayroon ding mga sandatang nukleyar sa ngayon, at maaari ring magpasimula ng isang digmaang nukleyar, subalit hindi sila permanenteng mga kasapi na may kapangyarihang magbeto o tumanggi. Halimbawa ng ganitong mga bansa ay ang Republika ng India at ang Pakistan.
125 Liberatrix

Ang 125 Liberatrix ay isang planetang hindi pangunahin.
Tranquilino Carmona

Si Tranquilino Carmona ay isang politiko sa Pilipinas.

Siya ay naging mayor sa San Carlos City at naging Congressman ng 1st District ng Negros Occidental.
Kapuluan

Ang kapuluan (Ingles: archipelago), ay isang lupon ng mga pulo o kaya'y katubigan na naglalaman ng mga malalaki o maliliit na pulo.
Ang Pilipinas, Hapon, Indonesia, Taiwan,  Bagong Silandiya, Maldives at ang Kapuluang Britaniko ay mga tanyag na halimbawa ng mga kapuluan.

Uring panggeology

Ang mga kapuluan ay maaring matagpuang nagiisa sa malawak na bahagi ng karagatan o kaya'y kalapit lamang ng mga malalaking anyong lupa. Halimbawa, ang  Eskosya ay may humigit kumulang 700 na pulong pumapalibot dito na bumubuo ng mga kapuluan.
Ang mga kapuluan ay madalas nabuo mula sa pagsabog ng mga bulkan sa ilalim ng dagat ngunit maari ring mabuo dulot ng erosyon, deposisyon, at pagbabago sa elebasyon ng lupa. Naaayon sa pinagmulan nito, ang mga isla ay inuuri bilang mga oceanic islands, continental fragments, o continental islands.
UTC+02:00

Ang UTC + 02:00 ay isang identifier para sa isang oras offset mula UTC ng 02. Sa ISO 8601 ang mga kaugnay na oras ay nakasulat bilang 2015-10-04T03: 02:26 + 02:00.
88 Thisbe

Ang 88 Thisbe ay isang planetang hindi pangunahin.
Getter Robo

Ang Getter Robo (Hapones: ゲッターロボ Hepburn: Gettā Robo, kilala rin bilang Getter Robot sa ilang manga) ay isang seryeng Super Robot na manga na ginawa nila Ken Ishikawa and Go Nagai, pati na rin ang seryeng anime na ginawa ng Toei Animation.
Sasaki Fusai no Jingi Naki Tatakai

Ang Sasaki Fusai no Jingi Naki Tatakai ay isang palabas sa telebisyon sa bansang Hapon.
Bugatti Veyron

Ang Bugatti Veyron EB 16.4 ay isang kotseng nilikha ng Pangkat ng Volkswagen para sa kompanyang Bugatti Automobiles. Ang pagawaan nito ay nasa Molsheim, Pransiya.
New Northern Mindanao Colleges

Ang Northern Mindanao Colleges, Inc. ay isang kolehiyong paaralan na matatagpuan sa Lungsod ng Cabadbaran, Agusan del Norte, Pilipinas.
Ito ay itinatag noong 1946 at kasalukuyang pinamumunuan ni Atty. Ricardo Deen Gonzalez, Presidente ng Paaralan.
Cinderella ni Naritai!

Ang Cinderella ni Naritai! ay isang palabas sa telebisyon sa bansang Hapon.
Estasyong daangbakal ng Malolos

Kasaysayan

Ang Malolos ay binuksan noong 24 Marso 1891 na ginawa ng Ferrocaril de Manila-Dagupan bilang "Barasoain y Malolos" ("Barasoain at Malolos").
Ang lahat ng mga serbisyo sa Malolos mula Tutuban at Caloocan ay tumigil noong 1989.
Ang hilagang dulo ng ipinanukalang North-South Commuter Railway ay magtatapos sa Malolos.
Upsilon

Ang upsilon (malaking titik: Υ, maliit na titik: υ; Griyego: ύψιλον, ýpsilon, [ˈipsilon]; /ˈʌpsᵻlɒn,_ˈjuːpʔ,_ˈuːpʔ,_ˈʊpʔ,_ʔlən/; o NK /ʌpˈsaɪlən,_juːpʔ/) ay ang ika-20 na titik sa alpabetong Griyego.
Sandy Duncan

Si Sandy Duncan ay isang kilalang artista sa sining ng Pelikula at Telebisyon.
Phallus

Ang phallus ay isang katagang Ingles, at kilala sa Kastila bilang falo, na tumutukoy sa galit na titi, sa isang bagay na hugis-titi o wangis-titi na katulad ng dildo, o isang mimetiko o ginayang imahe o larawan ng isang titing galit. Anumang bagay na sumasagisag na kahawig ng isang titi ay maaari ring tukuyin bilang isang phallus; subalit ang ganyang mga bagay ay mas kadalasang tinutukoy bilang phallic o "parang galit na titi", katulad ng paggamit sa Ingles na phallic symbol. Ang ganyang mga simbolo ay kadalasang kumakatawan sa mga kadamay o kasingkahulugan ng pagkapalabuntisin o pertilidad at pangkultura na may kaugnayan sa organong seksuwal ng lalaki.

Etimolohiya

Sa pamamagitan ng Latin, at Griyegong φαλλός, mula sa ugat na Indo-Europeong *bhel- "papintugin, mamaga". Ihambing sa Matandang Nordiko (at makabagong Islandiko) na boli = "toro" o bulugang baka, Matandang Ingles na bulluc = "bullock" o "kawan ng baka", Griyegong φαλλή = "balyena".
Venice Borja-Agana

Si Venice Borja-Agana ay isang politiko sa Pilipinas.
Kasaysayang militar

Ang kasaysayang militar ay isang disiplina ng mga araling pantao na nasa loob ng saklaw ng pangkalahatang pangkasaysayang pagtatala ng hidwaang may sandata sa kasaysayan ng sangkatauhan, at ang epekto nito sa mga lipunan, sa kanilang mga kultura, mga ekonomiya at nagbabagong pakikipag-ugnayang pampolitika at pandaigdigan.
Ang mga propesyunal na manunulat ng kasaysayan ay karaniwang tumutuon sa mga bagay-bagay na militar na nagkaroon ng isang pangunahing epekto sa mga lipunan pati na sa kinahinatnan ng mga hidwaan, habang ang mga baguhang historyador ay kadalasang tumutuon ng pansin sa isang mas malaking mga detalye ng labanan, kagamitan at mga unipormeng ginamit.
Ang mahahalagang mga paksa sa pag-aaral ng kasaysayang militar ay ang mga sanhi ng digmaan, ang mga saligang panlipunan at pangkultura, ang mga ginamit na doktrinang militar ng bawat partido, ang lohistika, pamumuno, teknolohiya, estratehiya, at taktika, at kung paano nabago ang mga ito sa pagdaan ng panahon.
Bilang isang nilapat o ginagamit na larangan, ang kasaysayang militar ay pinag-aralan sa mga akademiya at mga paaralang pangpagsisilbi dahil ang pag-aatas na militar ay naglalayong huwag maulit ang nakaraang mga pagkakamali, at mapainam ang pangkasalukuyang pagganap nito sa pamamagitan ng pagkikintal ng isang kakayahan sa mga tagapag-atas (mga komander) na mawatasan ang mga pag-aagapayang pangkasaysayan habang nasa isang paglalaban, upang makapamuhunan sa mga aral na natutunan mula sa nakaraan.
Ang disiplina ng kasaysayang militar ay dinamiko, na nagbabago sa pag-unlad ng paksa at ng mga lipunan at mga organisasyon na gumagamit nito. Ang likas na kasiglahan ng disiplina ng kasaysayang militar ay malakihang may kaugnayan sa kabilisan ng pagbabagong naganap sa mga puwersang militar, at sa sining at agham na nangangasiwa ng mga ito, pati na sa pasilakbong tulin ng kaunlarang pangteknolohiya na naganap habang nasa panahon ng Rebolusyong Pang-industriya, at sa kamakailan habang nasa mga kapanahunang nukleyar at impormasyon.
Isang mahalagang kamakailang konsepto ay ang tinatawag sa Ingles na Revolution in Military Affairs (RMA) o Rebolusyon sa Mga Pakikitungong Militar na nagtatangkang ipaliwanag kung paanong ang pagdirigmaan ay nabigyang hugis ng lumilitaw na mga teknolohiya, katulad ng pulbura. Binibigyang liwanag nito ang maiiksing mga bugso ng mabilis na pagbabagong nasundan ng mga panahon ng kaugnay na katatagan.
Lingua Franca Nova

Ang Lingua Franca Nova o Elefen o LFN ay isang wikang guni-guni na dinebelop ng Amerikanong si C. George Boeree.  Ang inspirasyon ay mga Latinong kreyol, katulad ng Chabacano at Papiamento.
Nuno

Sa mitolohiyang Pilipino, ang nuno o nuno sa punso ay ang nilalang na mukhang duwende na kadalasang pinaniniwalaang naninirahan sa punso. Tinatawag itong nuno (mula sa salitang ninuno) dahil ang itsura ng nilalang na ito ay isang maliit na matanda.
Nangangalang Krizza Mae, Lady Hannah, Jeralei at Kimberly
Pinaniniwalaan nagbibigay suwerte o kamalasan ang munting nilalang na ito. Kadalasan sa mga dumadaan sa harap o malapit man sa punso ay nagsasabi ng "tabi-tabi po" upang makaiwas sa malas na maaaring maidudulot nito. Ang nuno ay sinasabing mayroong kapangyarihan o mahika na nagbibigay suwerte sa mabait sa kalikasan at malas sa masama sa kanila.
Dalubhasaang Our Lady of Assumption

Ang Our Lady of Assumption College ay isang kolehiyong paaralan na matatagpuan sa San Pedro, Laguna, Pilipinas.
Ito ay itinatag noong 1989 at kasalukuyang pinamumunuan ni Ethelwyn Acierto.
Jeannette Candiami

Si Jeannette Candiami ay isang artista sa Mehiko.
Reproduksiyong seksuwal

Ang reproduksiyong seksuwal o seksuwal na pagpaparami ay ang uri ng reproduksiyon na nangangailangan ng dalawang selulang kasarian. Kabaligtaran ito ng reproduksiyong aseksuwal. Ang pagpaparaming seksuwal ay ang paglikha ng isang bagong organismo sa pamamagitan ng pagsasanib ng materyal na henetika ng dalawang mga organismo. Mayroong dalawang pangunahing mga proseso habang nagaganap ang reproduksiyong pampagtatalik o pangpagtatalik na pagpaparami. Ang mga ito ay ang meiosis, na kinasasangkutan ng paghahati sa bilang ng mga kromosom; at ang isa pa ay ang pertilisasyon, na kinasasangkutan ng pagsasapi-sapi ng dalawang mga gameto at ang restorasyon o pagpapanumbalik ng orihinal na bilang ng mga kromosom. Habang nagaganap ang meiosis, ang mga kromosom ng bawat paris ay pangkaraniwang tumatawid upang makamtan ang rekombinasyong homologo.
Ang ebolusyon ng reproduksiyong seksuwal ay isang pangunahing palaisipan. Ang unang nakusilbang katibayan ng mga organismong nagtatalik upang makapagparami ay mula sa mga eurkaryota ng kapanahunang Istenyano, humigit-kumulang 1 hanggang 1.2 bilyong mga taon na ang nangagdaan. Ang pagpaparaming seksuwal ay ang pangunahing paraan ng pagpaparami ng lahi para sa malawak na karamihan ng mga organismong makroskopiko, kabilang ang halos lahat ng mga hayop at mga halaman. Ang konhugasyong pambakterya (pagbabanghay na pangbakterya), o ang paglilipat ng DNA sa pagitan ng dalawang mga bakterya, ay kadalasang may kamaliang ikinalilito sa reproduksiyong seksuwal, dahil magkahalintulad ang tuntunin o mekaniks nila.
Iminumungkahi ng kaisipang ebolusyonaryo ang ilang mga paliwanag hinggil sa kung bakit umusbong at umunlad ang reproduksiyong seksuwal magmula sa dating reproduksiyong aseksuwal. Maaaring ito ay dahil sa presyon ng pagpili sa mismong klado - ang kakayahan para sa isang populasyon na yumabong nang mas matulin bilang tugon sa isang nagbabagong kapiligiran sa pamamagitan ng rekombinasyong seksuwal o seksuwal na muling pagsasanib kaysa sa pinapahintulot ng partenohenesis. Gayon din, ang reproduksiyong seksuwal ay nagpapahintulot ng pagpapakalansing ng ebolusyonaryong katulinan habang ang isang klado ay nakikipagtagisan laban sa isa pa para sa mga napagkukunang hindi sapat para sa dalawa.
Sulu

Heograpiya

Ang kabuuang sukat ng Sulu ay 1,600.4 kilometro parisukat, at pang-15 pinakamalaking pulo sa kapuluan ng Pilipinas.

Pampolitika

Ang lalawigan ng Sulu ay nahahati sa 19 mga bayan.
Lalawigan ng Huíla

Ang Huíla ay isang lalawigan ng Angola.
130 Elektra

Ang 130 Elektra ay isang planetang hindi pangunahin.
Hukbong Pandagat ng Chile

Ang Hukbong Pandagat ng Chile (Armada de Chile, sa espanyol) ay ang naatasan sa pangdagat na depensa ng Chile.
Chef Wan

Si Redzuawan Ismail, higit na kilala bilang Chef Wan, ay isang Malayong tagapagluto sa telebisyon.
Benny Chan

Benny Chan (b. 1969) ay isang Artista Tsina.
Paglalakbay sa himpapawid

Ang paglalakbay sa himpapawid (Ingles: air travel) ay isang proseso ng paglalakbay o pagpunta sa iba't ibang lugar sa pamamagitan ng anumang bagay o sasakyang lumilipad na katulad ng mga eroplano, mga helikopter, mga lobong may mainit na hangin, mga blimp, mga glayder (mga pangsalimbay), mga napaglalambitinang pangsalimbay, mga parakayda, o ano pa mang bagay na nakalilipad. Ang paglalakbay na lumilipad o pahimpapawid ay naging isa nang matagal na pangarap nang tao magmula pa noong sinaunang mga kapanahunan. Ang mga tao na tumatanaw sa paglipad ng mga ibon ay sumubok na lumipad o sumahimpapawid sa pamamagitan ng maraming mga pamamaraan, at sa paglaon ay nakaimbento ng mga lobo at mga makinang nakalilipad. Ang paglalakbay sa hangin ay nakapagdagdag ng bilis at nakapagbawas ng panahong ginagamit sa paglilibot at paglalakbay. Sa kasalukuyan, naging maaari ang pag-iisip ng paglilibot sa buong mundo sa loob ng 24 na mga oras, na hindi kailanman magiging maaari sa pamamagitan ng paggamit ng iba pang mga sasakyan. Sa ngayon, pangkaraniwan na ang magbiyahe sa pamamagitan ng paglalakbay na palipad, na para sa paglilibang, pangangailangang personal at pangnegosyo. Ang paglalakbay sa himpapawid ay malawakang maipapangkat sa dalawang mga grupo: ang mga paglipad na domestiko, at ang paglipad na pandaigdigan o internasyunal.

Paglipad na domestiko

Ang paglalakbay sa himpapawid na nasa loob ng isang bansa ay tinatapad na mga paglipad na domestiko. Maraming mga bansa ang mayroong mga domestikong aerolinya upang maibigay ang ganitong serbisyo.

Paglipad na internasyunal

Ang paglalakbay sa himpapawid na tumatawid sa mga hangganan ng mga bansa ay tinatawag na paglipad na pandaigdigan o paglipad na internasyunal. Sa pangkalahatan, ang ganitong paglalakbay sa himpapawid ay paglalakbay na malayuan.
Tammuz (kalendaryong Babilonyo)

Ang Tammuz ang buwan sa kalendaryong Babilonyo na ipinangalan sa isa sa mga panguanhing Diyos ng Babilonya na si Tammuz (Sumeryong Dumuzid, "anak na lalake ng buhay"). Maraming mga kalendaryo ang hinango mula sa Babilonyong Tammuz bilang buwan ng panahong tag-init kabilang ang Hebreong Buwan ng Tammuz sa Kalendaryong Hebreo na ika-10 buwan sa taong sibil at ika-4 na buwan sa taong eklesiastikal gayundin sa Kalendaryong Gregoriano sa wikang Arabiko (تموز), Wikang Syriac (ܬܡܘܙ) at wikang Turkish ("Temmuz").
Oedo Yoshiwara Jikencho

Ang Oedo Yoshiwara Jikencho ay isang palabas sa telebisyon sa bansang Hapon.
Domingo Moriones

Si Domingo Moriones ay naglingkod bilang Kastilang Gobernador-Heneral ng Pilipinas.
The Greatest Showman

Ang The Greatest Showman ay isang pelikulang musikal na mula sa Estados Unidos at ipinalabas noong 2017.  Dinirehe ito ni Michael Gracey at ito ang kanyang kauna-unahang pagdirehe.  Sinulat naman ito nina Jenny Bicks at Bill Condon na pinagbibidahan nina Hugh Jackman, Zac Efron, Michelle Williams, Rebecca Ferguson, at Zendaya.  Kinuha ng pelikula ang inspirasyon mula sa kuwento ng likha ni P. T. Barnum na Barnum & Bailey Circus at buhay ng mga tampok na atraksyon nito.
Nagsimula ang prinsipal na potograpiya sa Lungsod ng New York noong Nobyembre 2016. Nag-premiere o unang pinalabas ang pelikula noong Disyembre 8, 2017, sa loob ng barkong RMS Queen Mary 2.  Nailabas sa Estados Unidos noong Disyembre 20, 2017, ng 20th Century Fox at kumita ng $ 434 milyon sa buong mundo na naging ang ikalimang live-action na pelikulang musikal na may pinakamalaking kinita sa lahat ng panahon.
Hinoemata, Fukushima

Ang Hinoemata ay isang munisipalidad sa Prepektura ng Fukushima.
Teresita Sanchez

Si Teresita Sanchez ay isang kilalang nanalo sa isang patimpalak bilang Reyna ng Kagandahan sa Pilipinas.
Mula Sa Puso

Buod ng Teleserye

Si Via (Claudine Baretto) ay anak ni Don Fernando (Juan Rodrigo). Minahal at trinato ni Don Fernando anak na parang prinsesa, sapagkat siya ang kaisa-isang anak nito. Sa ika-labinwalong kaarawan ng dalaga, isang regalo ang inihandog ng ama kay Via: ang pagpapakasal nito sa kababatang si Michael (Diether Ocampo). Sa kasamaang palad, siya ay dinukot bago pa ang mismong pagdiriwang kinabukasan. Nasaklolohan siya ng isang simpleng binata ngunit may ginintuang puso, si Gabriel (Rico Yan). Nagkaibigan ang dalawa. Samantala, nahulog naman ang loob ni Michael sa pinakamatalik na kaibigan ni Via si Trina (Rica Peralejo). Sa kalaunan, kailangan nang pumili ni Via kung sino ang totoong tinitibok ng kanyang puso: si Michael o si Gabriel. Kasabay nito ang kanyang pagtuklas sa kanyang ina na si Magda (Jacklyn Jose) at ang paglaban sa kanyang tiyahin na si Selina (Princess Punzalan). Si Selina ang isa sa mga pinakamaimpluwesiya't pinakamakapangyarihang karakter, sapagkat hangad niya na makuha ang kayamanan ng kanyang kapatid. Ginamit niya ang kanyang talino sa mga ilegal na gawain na lubhang nagpalakas sa kanya. Magaling si Selina na manipulahin ang isip ng mga tao, lalo na nung pasabugin ang bus na sinasakyan ni Via at ng kanyang pamilya. Hindi alam ni Selina na buhay pa si Via bilang si Ella Peralta. Nagbalik si Via/Ella sa kanyang pamilya, muling hinarap ang tiyahin sa huling pagkakataon at nagbalik ang kaayusan sa pamilya Pereira.

Kantang Pantema

Kinanta ni Jude Michael ang kantang pantema ng nasabing teleserye. Si Roselle Nava naman ang kumanta nito nang isinapelikula ang serye noong 1999.

Mula Sa Puso 2011

Dahil sa tagumpay ng bagong Mara Clara, nagpasya ang ABS-CBN na muling buhayin ang Mula sa Puso. Kinatatampukan ito nina Lauren Young, JM de Guzman at Enrique Gil
Ōtsu, Shiga

Ang Ōtsu ay isang lungsod sa Prepektura ng Shiga, bansang Hapon.